ai4bharat/Pralekha huggingface dataset:
بہت چھوٹی، چھوٹی اور درمیانی صنعتوں کی وزارت
کوائر جیو ٹیکسٹائلز کو سڑکوں کی تعمیر میں استعمال کئے جانے کی منظوری
کوائر صنعت خصوصاً کووڈ وبائی مرض کے دوران یہ فیصلہ کوائر صنعت کو فروغ دے گا:جناب گڈکری
نئی دہلی ،20مئی2020: ایک مخصوص قسم کا ریشہ جو فطری، مضبوط اور از حد پائیدار ، نہ سڑنے والا نمی سے محفوظ رہنے والا ہے اور اس پر کسی طرح کی فنگس وغیرہ اثرا انداز نہیں ہوتی۔یعنی کوائر جیو ٹیکسٹائل کو حتمی طورپر دیہی علاقوں کی سڑکوں کی تعمیر کے لئے عمدہ مٹیرل تسلیم کرلیا گیا ہے۔
کوائر جیو ٹیکسٹائل کا استعمال پی ایم جی ایس وائی مرحلہ III- کے تحت دیہی علاقوں کی سڑکوں کے لئے استعمال کیا جائے گا۔ یہ بات دیہی ترقیات کی وزارت حکومت ہند کے تحت قومی دیہی بنیادی ڈھانچہ ترقیاتی ایجنسی کے ایک مراسلے میں کہی گئی ہے۔
اس نئی پہل قدمی کے موضوع پر اظہار خیال کرتے ہوئے جناب نتن گڈکری وزیر ایم ایس ایم ای اور سڑک نقل و حمل و شاہراہیں، جوکوائر فائبر کے متبادل استعمال کی تلاش کے سلسلے میں پیش پیش رہے ہیں، نے کہا ہے کہ یہ ایک از حد اہم پیش رفت ہے، کیونکہ اب ہم سڑک کی تعمیر میں کوائر جیو ٹیکسٹائل کا استعمال کرنے میں کامیاب ہوئے ہیں۔ یہ فیصلہ کوائر صنعت خصوصاً کووڈ -19 کے وبائی مرض کی اس آزمائش کی گھڑی میں فروغ دے گا۔
پی ایم جی ایس وائی سے متعلق نئی ٹیکنالوجی، رہنما خطوط برائے سڑک تعمیرات کے مطابق ، تجویز کے ہر ایک بیچ میں 15فیصد تک کی سڑکوں کی تعمیر ، نئی ٹیکنالوجیوں کے استعمال کے ذریعے کی جائے گی۔ اس میں سے 5 فیصد سڑکیں آئی آر سی سے منظور شدہ ٹیکنالوجی کی مدد سے تعمیر کی جائیں گی۔ آئی آر سی نے دیہی سڑکوں کی تعمیر کے لئے اب کوائر جیو ٹیکسٹائل کو منظوری دے دی ہے۔
ان منظوریوں کے مطابق، پی ایم جی ایس وائیIII-کے تحت دیہی سڑکوں کی مکمل طوالت میں سے 5 فیصد حصہ کوائر جیو ٹیکسٹائل کا استعمال کرکے تعمیر کیا جائے گا۔اسی لحاظ سے آندھرا پردیش میں کوائر جیو ٹیکسٹائل کا استعمال کرکے 164کلو میٹر سڑک تعمیر کی جائے گی۔گجرات میں 151کلو میٹر، کیرالہ 71 کلومیٹر، مہاراشٹر میں 328کلومیٹر، اُڈیشہ میں 470کلومیٹر، تمل ناڈو میں 369کلو میٹر اور تلنگانہ میں 121 کلومیٹر سڑک کی تعمیر کوائر جیو ٹیکسٹائل کا استعمال کرکے عمل میں لائی جائے گی۔اس طریقے سےسات ریاستوں میں کوائر جیو ٹیکسٹائل کا استعمال کرکے 1674کلومیٹر سڑک تعمیر کی جائے گی، جس کے لئے ایک کروڑ مربع میٹر کوائر جیو ٹیکسٹائل درکار ہوگا۔ جس کی تخمینہ لاگت 70 کروڑ روپے کے بقدر ہوگی۔
اس فیصلے نے ملک میں کوائر جیو ٹیکسٹائل کے لئے ایک وسیع منڈی مضمرات کا راستہ ہموار کردیا ہے اور اس طریقے سے کووڈ-19 سے متاثرہ کوائر صنعت کے لئے یہ ایک زبردست تقویت ثابت ہوگی۔
زراعت اور کاشتکاروں کی فلاح و بہبود کی وزارت
کسی بھی متاثر ہ علاقہ میں کسی پتنگے یا بالغ ٹڈی کو نہیں دیکھا گیا
خوراک اور زراعتی تنظیموں کے ٹڈی سے متعلق تازہ ترین اپ ڈیٹ کے مطابق ہند-پاک موسم گرما افزائش نسل علاقے میں جھنڈ کے رہنے کا خطرہ کم و بیش تھم گیا ہے
نئی دہلی،26اگست 2020/ ٹڈی سرکل دفاتر کے ذریعہ 11 اپریل 2020 سے لے کر 25 اگست 2020 تک راجستھان ، مدھیہ پردیش ، پنجاب، گجرات ،اترپردیش اور ہریانہ میں 2 لاکھ 79 ہزار 66ہیکٹر علاقے میں کنٹرول مہم چلائی گئی ہے۔ اسی طرح ریاستی حکومتوں کے ذریعہ25 اگست 2020 تک راجستھان ، مدھیہ پردیش، پنجاب ،گجرات،اترپردیش ، مہاراشٹر، چھتیس گڑھ، ہریانہ ، اتراکھنڈ اور بہار میں 2 لاکھ 87 ہزار 374 ہیکٹر علاقے میں کنٹرول مہم چلائی گئی ہیں۔
کل کسی بھی متاثرہ علاقہ میں کسی پتنگے  یا بالغ ٹڈی کو نہیں دیکھا گیا۔ حالانکہ راجستھان اور گجرات میں بڑی تعداد میں ملازمین وافر گاڑیوں، اور چھڑکاؤ  آلات کے ساتھ تلاشی اور کنٹرول کے لئے پوری طرح سے مستعد ہیں۔ ٹڈی سرکل کے دفاتر  کے ذریعہ آج  گہری تلاشی مہم جاری ہے، تاکہ ٹڈی دل، اگرکوئی بھی ہو، کا پتہ لگاکر اسے ختم کیا جاسکے۔
خوراک اور زراعتی تنظیموں کے 24 اگست، 2020 کے ٹڈی سے متعلق تازہ ترین اپ ڈیٹ کے مطابق بھارت-پاک موسم گرما افزائش نسل علاقوں میں جھنڈ کے رہنے کا خطرہ کم و بیش رک گیا ہے۔ جنوب مغربی ایشیائی ممالک  ریگستانی ٹڈی پر ہفتہ وار ورچوئل میٹنگ خوراک اور زراعتی تنظیموں کے ذریعہ منعقد کی جارہی ہے۔ جنوب مغربی ایشیائی ممالک کے تکنیکی افسران کی 23 ورچوئل میٹنگیں اب تک منعقد کی گئی ہیں۔
م ن۔ ش ت ۔ ج
Uno-4831
(Visitor Counter : 126
کیمیکلز اور فرٹیلائزر کی وزارت
کابینہ نے فارماسیوٹیکل کی خریداری سے متعلق پالیسی  کی توسیع /تجدید کی سابقہ شرائط کے تحت منظوری دی ہے البتہ 103 دواؤں کی موجودہ فہرست میں ایک فاضل دوا الکوحلک ہینڈ ڈِس اِن فیکٹنٹ  کو اس وقت تک کے لئے شامل کرلیا ہے،جب تک کہ دواسازی کے سرکاری ملکیت کے کارخانوں کو قطعی طور پر بند نہ کردیا جائے/ یا ان کے شئیرز فروخت نہ کردئے جائیں
نئی دہلی 21 نومبر۔مرکزی کابینہ کی میٹنگ میں ،جس کی صدارت آج وزیر اعظم نریندر مودی نے کی ،دواسازی کے سرکاری سیکٹر کے اداروں  کے لئے فارماسیوٹیکلز کی خریداری سے متعلق پالیسی  کی توسیع /تجدید کی اس وقت تک منظوری دے دی ہے جب تک یہ ادارے بند نہ ہوجائیں یا ان کے شیئرز کو فروخت نہ کردیا جائے ۔
اہم اثر :
پالیسی کی تجدید یا توسیع سے دواسازی سے متعلق سی پی ایس یوز کو اپنی موجودہ صورتوں سے زیادہ سے زیادہ فائدہ اٹھانے میں مدد ملے گی اور وہ آمدنی حاصل کرکے اپنے ملازمین کی تنخواہیں اد ا کرسکیں گے ۔ اس کے علاوہ وہ قیمتی اور جدید مشینری کو چالو حالت میں بھی رکھ سکیں گے ،جس سے سی پی ایس یوز سے نمٹنے کے وقت ان کی اچھی قیمت مل سکے گی۔ان سی پی ایس یوز کو بند کرنے کا کام ان سے سرکاری شیئرز نکالنے کی اسکیم کے تحت کیا جائے گا۔
پس منظر :
فارماسیوٹیکلس پرچیز پالیسی  کی منظوری کابینہ نے پانچ سال کی مدت کے لئے 30 اکتوبر 2013 کو دی تھی ۔ یہ منظوری دواسازی کے سرکاری ملکیت کے کارخانوں اور ان کی ذیلی شاخوں کی طرف سے تیار کی جانے والی 103 دواؤں کے سلسلے میں دی گئی تھی ۔ یہ پالیسی مرکزی /ریاستی حکومت کے محکموں کی طرف سے اور سرکاری سیکٹر کے ان کے اداروں کی طرف سے خریداری پر لاگو ہوتی ہے ۔ مصنوعات کی قیمتوں کا تعین نیشنل فارماسیوٹیکل پرائسنگ اتھارٹی  کی طرف سے کیا جاتاہے۔دوائیں حاصل کرنے والے دواسازی کے سی پی ایس یوز اوران کی ذیلی شاخوں سے دوا خرید سکتے ہیں۔ بشرطیکہ یہ دوائیں اچھے معیار کے طریقوں کے مطابق ہوں۔اس پالیسی کا دائرہ کار 9دسمبر 2018 کو ختم ہوگیا ہے ۔
اس دوران مرکزی کابینہ نے 28دسمبر 2016 کو فیصلہ کیا کہ انڈین ڈرگس اینڈ فارماسیوٹیکل لمٹیڈ  اور راجستھان ڈرگس اینڈ فارماسیوٹیکل لمٹیڈ  کو بند کردیا جائے اور ہندوستان اینٹی بایوٹکس لمٹیڈ  اور بنگال کیمکلز اینڈ فارماسیوٹیکل لمٹیڈ  کو بندکردیا جائے ۔اس کے نتیجے میں کابینہ نے 17 جولائی 2019 کو اپنے فیصلے میں ترمیم کی اور 14 جون 2018 کی ڈپارٹمنٹ آف پبلک انٹر پرائزز کے نظرثانی شدہ رہنما خطوط کے مطابق فاضل زمین کو فروخت کرنے کی اجازت دے دی جائے ۔اقتصادی امور کی کابینہ کمیٹی  نے علیحدہ سے یکم نومبر 2017 کو یہ فیصلہ کیا کہ پانچویں دواسازی کے سرکاری ملکیت کے کارخانے یعنی کرناٹکا اینٹی بایوٹکس اینڈ فارما سیوٹیکل لمٹیڈ  کے 100فیصد شیئرز کو فروخت کردیا جائے ۔
تجویز کیا گیا ہے کہ پالیسی کو دواساز ی کے سرکاری ملکیت کے کارخانوں کو قطعی طورپر بند کرنے /فروخت کرنے تک جاری رکھا جائے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔ رم
U-5248
(Visitor Counter : 72
صحت اور خاندانی بہبود کی وزارت
کووڈ – 19 کی تازہ صورتِ حال
سخت پروٹوکول کے ذریعے پی پی ای کی کوالٹی کو یقینی بنانا
نئی دلّی ،26 مئی / میڈیا کے ایک سیکشن میں اس طرح کی کچھ رپورٹیں آئی ہیں ، جس میں پی پی ایز کے لبادوں کی کوالٹی کے بارے میں تشویش کا اظہار کیا گیا ہے ۔ اس طرح کی اشیاء کا مرکزی حکومت کے ذریعہ خریدے گئے لوازمات سے کوئی تعلق نہیں ہے ۔ صحت اور خاندانی بہبود کی وزارت کی خریداری کرنے والی ایجنسی ایچ ایل ایل لائف کیئر لمیٹیڈ  مختلف سپلائروں / بنانے والوں سے پی پی ایز کی خریداری ان کی ٹسٹنگ کے بعد کر رہی ہے ۔ ان سپلائروں / بنانے والوں کو ٹیکسٹائل کی وزارت کے ذریعہ منطوری دی گئی ہے ۔ یہ خریداری صحت اور خاندانی بہبود کی وزارت کی تکنیکی کمیٹی  کے مخصوص ٹسٹ کے بعد ہی کی جاتی ہے ۔
اس کے علاوہ ، ایچ ایل ایل ، سپلائی کی گئی پی پی ایز کی کسی انتخاب کے بغیر سیمپل کی جانچ کی جاتی ہے ، جو کہ ٹسٹنگ کا خاص ضابطہ ہے ۔ اگر اس طرح ٹسٹنگ میں ناکامی ہوتی ہے تو اس کمپنی کو مزید سپلائی کے لئے نا اہل قرار دے دیا جاتا ہے ۔ تمام ریاستوں / مرکز کے زیر انتظام علاقوں سے کہا گیا ہے کہ وہ تمام پی پی ایز کی خریداری ایم او ٹی کی لیبس کے تجویز کردہ ضابطوں کے مطابق ہی کریں ۔ اس کے علاوہ پی پی ایز تیار کرنے والی ایسی کمپنیوں نے ، جنہوں نے اپنی مصنوعات کے لئے منظوری حاصل کر رکھی ہے ، حکومت کی ای – مارکیٹ پلیس  میں اندراج کرا رکھا ہے ، پی پی ایز بنانے والی ایسی کمپنیوں سے بھی ریاستیں خریداری کر سکتی ہیں ۔ پرائیویٹ سیکٹر کے لئے بھی ایسے مینوفیکچررس کے بارے میں ایم او ٹی کی ویب سائٹ پر معلومات دستیاب ہے ، جو مخصوص ٹسٹ میں اہل پائے گئے ہیں ۔
بھارت نے پی پی ایز اور این – 95 ماسک تیار کرنے کی اپنی صلاحیت میں قابل قدر اضافہ کیا ہے اور اب ریاستوں / مرکز کے زیر انتظام علاقوں کی ضروریات کو اطمینان بخش طریقے پر پورا کیا جا رہا ہے ۔ اب ملک میں یومیہ 3 لاکھ سے زیادہ پی پی ای اور این – 95 ماسک تیار کئے جار ہے ہیں ۔ ریاستوں / مرکز کے زیر انتظام علاقوں کے ساتھ ساتھ مرکزی اداروں کو 111.08 لاکھ این – 95 ماسک اور 74.48 لاکھ پی پی ایز فراہم کئے گئے ہیں ۔
اس کے علاوہ ، صحت اور خاندانی بہبود کی وزارت کے ذریعہ پی پی ایز کے معقول استعمال سے متعلق رہنما خطوط ویب سائٹ https://mohfw.gov.in پر دستیاب ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 2793
(
ا قتصادی امور کی کابینہ کمیٹی
کابینہ نے 2021 کے سیزن کے لیے ناریل کی کم از کم امدادی قیمت کو منظوری دی
وزیراعظم جناب نریندر مودی کی قیادت میں اقتصادی امور کی کابینہ کمیٹی نے 2021 کے سیزن کے لیے ناریل کی کم از کم امدادی قیمت  کو اپنی منظوری دے دی ہے۔
ایسا ناریل، جس سے تیل نکالا جاتا ہے، اس کی عمدہ قسم کی اوسط کوالٹی  کے لیے کم از کم امدادی قیمت  375 روپے بڑھا کر 10335 روپے فی کوئنٹل برائے سیزن 2021 کے لیے کردی گئی ہے، جبکہ 2020 میں یہ امدادی قیمت 9960 روپے فی کوئنٹل کے بقدر تھی۔ مدوور ناریل کی ایم ایس پی میں 300 روپے کا اضافہ کرکے اسے 2021 کے سیزن کے لیے 10600 روپے فی کوئنٹل کردیا گیا ہے، جبکہ 2020 میں یہ امدادی قیمت 10300 روپے فی کوئنٹل کے بقدر تھی۔ اعلان شدہ ایم ایس پی تیل نکالے جانے والے ناریل کے سلسلے میں 51.87 فیصد کے ریٹرن اور مدوور ناریل کے لیے 55.76 فیصد کے ریٹرن کو یقینی بناتی ہے۔ اس میں کل ہند اوسط لاگت پیداوار کا لحاظ رکھا گیا ہے۔
مذکورہ منظوری زرعی لاگت نیز قیمتوں کے کمیشن کی سفارشات پر مبنی ہے۔
2021 کے سیزن کے لیے ناریل کی کم از کم امدادی قیمتوں میں اضافہ پیداوار کی اوسط کل ہند لاگت یعنی لاگت کے کم از کم 1.5 گنے کی سطح کے تعین کی بنیاد پر کیا گیا ہے، جس کا اعلان حکومت کی جانب سے 2018-19 کے بجٹ میں کیا گیا تھا۔
اس کے ذریعے 2022 تک کاشت کاروں کی آمدنی کو دوگنا کرنے کے لیے اٹھائے جانے والے اہم اور ترقی پسندانہ اقدامات کو یقینی بنایا جائے گا اور انہیں منافع کے طور پر 50 فیصد کا کم از کم اضافہ حاصل ہوگا۔
قومی زرعی امداد باہمی مارکیٹنگ فیڈریشن آف انڈیا لمیٹیڈ  اور قومی امداد باہمی صارفین فیڈریشن آف انڈیا لمیٹیڈ، مرکزی کلیدی ایجنسیوں کے طور پر کام کرتی رہیں گی، تاکہ ناریل اگانے والی ریاستوں میں کم از کم امدادی قیمت کے سلسلے میں قیمتوں کی امداد کے آپریشن کا عمل انجام دیتی رہیں۔
2020 کے سیزن کے لیے، حکومت نے 5053.34 ٹن مدور ناریل اور 35.58 ٹن ملنگ ناریل کی خریداری کی ہے، جس سے 4896 ناریل کاشت کاروں کو فائدہ حاصل ہوا۔
۔۔۔۔۔۔۔۔۔۔۔
U-870
ش ح۔ م ن ۔ ت ع۔

(
کیمیکلز اور فرٹیلائزر کی وزارت
وزیر اعظم جن اوشدھی سینٹر کے لوگ کورونا کے خلاف جنگجوؤں کی طرح کام کر رہے ہیں:منڈاویا
نئی دہلی، 12 اپریل 2020، وزیر مملکت برائے کیمیکلز اور کھاد جناب منسکھ مانڈویہ نے کہا ہے کہ موجودہ دور کے مشکل حالات میں بھی وزیر اعظم جن اوشدھی سنٹر  کے لوگ کرونا کے خلاف جنگجوؤں کی طرح کام کر رہے ہیں اور ملک کی خدمت کر رہے ہیں۔
وزیر موصوف نے ٹویٹ کیا کہ اس بات کو یقینی بنایا جارہا ہے کہ ملک بھر کے 6300 جن اوشدھی مراکز پر سستی دوائیں دستیاب ہیں۔ جنا ب منڈاویہ نے مزید کہا کہ موجودہ صورتحال سے نمٹنے کے لئے اس کے گوداموں میں جنگی سطح پر دن رات کام کیا جارہا ہے۔
ملک میں کوڈ 19 وبائی بیماری کے باعث لاک ڈاؤن کے دوران ، پردھانمنتری جن اوشدھی مراکز کے دوا فروشوں نے ملک کے عام شہریوں کو معیاری جینرک دوائیں فراہم کی ہیں۔
اس وقت ملک بھر کے 726 اضلاع میں 6300 سے زیادہ پی ایم جے کے کام کر رہے ہیں۔
پردھان منتری بھارتیہ جن اوشدھ پری یوجنا ، فارماسیوٹیکل کا محکمہ، کیمیکل اور کھاد کی وزارت، حکومت ہند کی طرف سے چلائی جا رہی ہے، جس کا مقصد کسی ضرورت مند وں کو معیاری اور سستی صحت کی خدمات فراہم کرنا ہے۔
سستی دوائیوں کی دستیابی کو یقینی بنانے کے لئے ، گروگرام میں ایک مرکزی گودام ، گوہاٹی اور چنئی میں دو علاقائی گودام اور 50 کے قریب تقسیم کار اپنی پوری صلاحیت کے مطابق کام کر رہے ہیں۔ ادویات کی فراہمی پر قابو پانے کے لئے، ایک مضبوط ایس اے پی پر مبنی سیلز سافٹ ویر انسٹال کیا گیا ہے ، تاکہ فروخت کے آغاز سے آخر تک حساب رکھا جاسکے۔ ‘‘ جن اوشدھی سنگم’’ کے نام سے ایک موبائل ایپلی کیشن عام لوگوں کے لئے اپنے قریب ترین جن اوشدھی مرکز کا پتہ لگانے اور اس کی لاگت کے ساتھ ساتھ ادویات کی دستیابی کے بارے میں جاننے کے لئے بھی دستیاب ہے۔ اس ایپ کو گوگل پلے اسٹور اور آئی فون اسٹور پر رابطہ کرکے ڈاؤن لوڈ کیا جاسکتا ہے۔
لاک ڈاؤن کے دوران ، پردھان منتری بھارتیہ جن اوشدھی پری یوجنا  اپنے سوشل میڈیا پلیٹ فارمز پر معلوماتی پوسٹوں کے ذریعہ آگاہی بھی پھیلارہی ہے تاکہ لوگوں کو کورونا وائرس سے بچانے میں مدد ملے۔ ہم فیس بک ، ٹویٹر ، انسٹاگرام وغیرہ پر @pmbjpbppi پر عمل کرکے اپڈیٹس حاصل کرسکتے ہیں۔
۔۔۔۔۔۔۔۔۔۔۔
م ن۔ ش ت۔ن ا۔

U-1655
(
صدر جمہوریہ کا سکریٹریٹ
صدر جمہوریہ ہند نے اپنے دورے کے آخری دن گنی میں ہندوستانی برادری سے خطاب کیا
صدر کووند کو گنی کے نیشنل آرڈر آف میرٹ سے نوازا گیا جس کو انہوں نے گنی –ہند دوستی کے نام وقف کیا
نئی دہلی،03 اگست / صدر جمہوریہ ہند جناب رام ناتھ کووند نے کوناکری، گنی میں آج  آئیوری کوسٹ میں ہندوستان کے سفیر جناب سیلاس تھنگل کے ذریعے دیئے گئے ہندوستانی برادری کے استقبالیہ میں شرکت کی۔
اِس موقعے پر حاضرین سے خطاب کرتے ہوئے صدر جمہوریہ نے کہا کہ ہندوستان اور گنی کی تکمیلی طاقتوں کی وجہ سےتجارت اور سرمایہ کاری اور کاروبار کے لیے دونوں طرح سے ترقی کے لیے بہت زیادہ مواقع ہیں۔ صحت دیکھ ریکھ ، ایبولا سے لڑنے ، زراعت، ٹرانسپورٹ سے توانائی کے تحفظ تک گنی کے ساتھ ہمارے معاہدوں میں ترقی کے لیے تعاون سب سے اہم ہے۔ انہوں نے کہا کہ گنی میں ہندوستانی برادری حالانکہ تعداد میں کم ہے لیکن بہت اہمیت رکھتی ہے اور اِس ملک کی ترقی میں اہم رول ادا کر رہی ہے۔ انہوں نے کہا کہ اس ملک میں اُن کی جو بھی حیثیت ہے اُن میں سے ہر کسی نے یہاں پر اپنے لیے اور ہندوستان کے لیے اعزاز اور نام کمایا ہے۔
صدر جمہوریہ نے کہا کہ ہم سمجھتے ہیں کہ ہندوستانی نژاد لوگ ہندوستان کی کایاپلٹ کا ضروری حصہ ہیں۔ گنی میں اپنے خیالات، صنعت اور اپنی موجودگی کے ذریعے وہ ہندوستان میں ترقی کی رفتار کو تیز کر سکتے ہیں۔ ہندوستانی نژاد لوگوں کو انہوں نے یقین دلایا کہ جب کبھی انہیں ہماری ضرورت پڑے گی ہم مضبوطی کے ساتھ ان کے ساتھ کھڑے ہوں گے۔
گزشتہ شام  صدر جمہوریہ جناب رام ناتھ کووندکے اعزاز میں صدر کونڈے نے ایک ضیافت کا اہتمام کیا، جس میں انہیں گنی کے سب سے بڑے اعزاز نیشنل آرڈر آف میرٹ آف گنی سے نوازا گیا۔ صدر جمہوریہ نے اس اعزاز کو ہندوستان کے عوام ، گنی کے عوام کے لیےان کے احترام اور گنی –ہند دوستی کے نام وقف کیا۔
آج  بعد میں صدر جمہوریہ بینن ، گامبیا اور گنی کے اپنے تین ملکوں کے دورے کے کامیابی سے مکمل ہونے پر ہندوستان کے لیے اپنا واپسی کا سفر شروع کریں گے۔ کل صبح ان کے نئی دلی پہنچنے کی توقع ہے۔
وزارت خزانہ
وزیر خزانہ محترمہ نرملا سیتا رمن نے ایم او آر ٹی ایچ،ایم او پی این جی اور اسٹیل کے لئے کیپکس پر جائزہ میٹنگ لی
تیز تر سرمایہ خرچ اور بروقت بنیادی ڈھانچہ کی ترقی کی مہم کو جاری رکھتے ہوئے، مرکزی وزیر خزانہ اور کارپوریٹ امور محترمہ نرملا سیتا رمن نے آج یہاں ، ٹرانسپورٹ اور شاہراہوں کی وزارت  ، پیٹرولیم اور قدرتی گیس کی وزارت  اور فولاد کی وزارت  کے ساتھ جائزہ میٹنگوں کی صدارت کی ۔
ان جازہ میٹنگوں میں ، سیکریٹری ،سیکریٹری ،سیکریٹری،سیکریٹری ،جوائنٹ سیکریٹریسمیت دیگر عہدیداروں نے شرکت کی۔
میٹنگ کے دوران ، وزارتوں اور ان کے سی پی ایس ای کے کیپٹل ایکسپنڈ یچری منصوبے کیو۔3 اور کیو1،کیو4 اور کیو2 کی کیپکس کامیابیاں ،نیشنل انفرانسٹرکچر پائپ لائن  پر ہونے والے اخراجات،پی پی پی کے ذریعہ شروع کئے گئے منصوبے قومی ماسٹر پلان اثاثے کے ذریعہ جمع کئے جانے والے فنڈس کا تخمینہ ، مونیٹائزیشن اور کنورجنس پر تبادلہ خیال کیا گیا۔
۔تین وزارتوں میں کیپکس کی اچھی پیش رفت کو نوٹ کرتے ہوئے، وزیر خزانہ نےمالی سال 2022 کی تیسری سہ ماہی اور مالی سال 23 کے پہلے نصف سال میں کیپکس کی فرنٹ ۔لوڈنگ کی تجویز دی ۔ محترمہ سیتا رمن نے اعادہ کیا کہ بنیادی ڈھانچہ پروجیکٹس حکومت کی ترجیح ہیں اور کیپکس میں تیزی لانے کے نظریہ سے گذشتہ سال کے مرکزی بجٹ میں 34.5 فیصد کا اضافہ کیا گیا ۔ یہ ضروری ہے کہ فزیکل اور مالی پروجیکٹس اہداف کی توسیع مالی سال کی ابتدائی سہ ماہی میں کی جانی چاہئے۔
سڑک نقل حمل اور قومی شاہراہ کی وزارت  کی جائزہ میٹنگ میں ، محترمہ سیتارمن نے تجویز دی کہ پروجیکٹس کی بر وقت تکمیل کو یقینی بنانے کے لئے سہ ماہی جائز ہ کے مقام پر ماہانہ تجزیہ کیا جاسکتا ہے۔ پی این جی کے ساتھ تبادلہ خیال میں وزیر خزانہ نے اپنا مشاہدہ مشترک کرتے ہوئے کہا کہ چونکہ ریفائنریز ، اقتصادی نمو کے لئے لازمی اہم بنیادی ڈھانچہ اثاثے ہیں ، اس لئے ان کی ترقی انفراسٹرکچر سیکٹر کا اہم حصہ بن جاتی ہے۔وزارت فولاد کی سکریٹری نے بتایا کہ فولاد کی پیداوار پہلے سے ہی عالمی وبا کی پہلی سطح کے 90 فیصد تک پہنچ چکی ہیں اور اگلی دو سہ ماہیوں میں وزارت فولاد کو اب تک کی سب سے زیادہ پیداوار حاصل ہونے کی امید ہے ۔محترمہ سیتا رمن نے کہا کہ فولاد کے شعبے میں کافی امکانات ہیں اور انہوں نے اس بات پر روشنی ڈالی کہ آتم نربھر بھارت کے تحت عالمی فولاد کے لئے حال ہی میں شروع کی گئی پیداوار سے پروڈکشن ۔لنکڈ انسینٹو  منصوبے سے صنعت کو فائدہ ہوگا۔
وزیر خزانہ نے کہا کہ متعلقہ وزارت بنیادی ڈھانچے کے خرچ میں تیزی لانے اور اس کے لئے ترقی یافتہ اقدام کرنے کے لئے چوکس ہے ۔جائزہ میٹنگ کے دوران،پٹرولیم اور قدرتی گیس کی وزارت کے ذریعہ سہ ماہی ہدف سے آگے چلنے ،سڑک نقل و حمل اور شاہراہوں کی وزارت کے ذریعہ ماڈل کنسیشن معائدہ  میں وسیع ترمیم کرتےہوئے اسے رعایت کے مطابق بنانے اور وزارت فولاد کے ذریعہ رائٹس آف رے جیسے مسائل کے حل کی سمت میں پہل وغیرہ پر تبادلہ خیال کیا گیا۔بات چیت کے دوران پایا گیا کہ کووڈ-19 عالمی وبا کی وجہ سے پیدا ہوئے چیلنجوں سے نمٹنے کیلئے یہ قدم کافی سرگرمی سے اٹھائے گئے قدموں کو دکھاتا ہے۔
اکتوبر 2021 کے آخری ہفتے سے شروع ہونے والے جائزہ میٹنگ کے سلسلے میں وزیر خزانہ کے ذریعہ سرمایہ جاتی اخراجات کا مختلف بنیادی ڈھانچہ وزارتوں/محکموں کے ساتھ تیسرا اجلاس ہے اور یہ جون 2021 میں منعقدہ پچھلے دور کی میٹنگوں کو آگے بڑھاتا ہے۔
ٹیکسٹائلز کی وزارت
کابینہ نے ہینڈی کرافٹ اینڈ ہینڈلومس ایکسپورٹ کارپوریشن آف انڈیا لمیٹیڈ کو بند کرنے کی منظوری دی
نئی دہلی:16،مارچ، 2021:وزیراعظم جناب نریندر مودی کی صدارت میں مرکزی کابینہ نے ٹیکسٹائل کی وزارت کے زیرکنٹرول حکومت ہند کی کمپنی ہینڈی کرافٹ اینڈ ہینڈلومس ایکسپورٹ کارپوریشن آف انڈیا لمیٹیڈ  کو بند کرنے کی منظوری دی ہے۔
کارپوریشن میں 59 مستقل ملازمین اور6 مینجمنٹ ٹرینی کام کررہے ہیں۔ سبھی مستقل ملازمین اور مینجمنٹ ٹرینی کو محکمہ پبلک انٹرپرائزیزکے مقرر کردہ اصولوں کے مطابق رضاکارانہ ریٹائرمنٹ اسکیم  سے فائدہ اٹھانے کا موقع فراہم کیا جائیگا۔
کابینہ کی اس منظوری سے نہیں چلنے والی اور آمدنی حاصل نہیں کرنے والی سرکاری سیکٹر کی بیمار کمپنیوں کے تنخواہ میں بڑھتے جارہے خرچ کو گھٹانے سے سرکاری خزانے کو فائدہ ہوگا۔
مالی برس 16-2015 سے کارپوریشن لگاتار گھاٹے میں چل رہا ہے اور اپنے کام کاج کے خرچوں کو پورا کرنے کیلئے خاطر خواہ آمدنی حاصل نہیں کرپارہا ہے۔ اس کے احیاء کا امکان بہت ہی کم ہیں اس لئے کمپنی کو بند کرنا ضروری ہے۔
-----------------------
ش ح۔م ع۔ ع ن
U NO:2610
(Visitor Counter : 68
وزیراعظم کا دفتر
وزیراعظم نریندرمودی نے راجستھان کے کچھ حصوں میں بجلی گرنے کی وجہ سے ہوئے جانی نقصان پر تعزیت کا اظہار کیا
مرنے والے کنبوں کے لئے مالی امداد کا اعلان
نئی دہلی13 جولائی2021: وزیر اعظم جناب نریندر مودی نے راجستھان کے کچھ علاقوںمیں بجلی گرنے سے کئی لوگوں کی موت پر افسوس کا اظہار کیا ہے اور مرنے والوں کے کنبوں کے لئے مالی امداد کا اعلان کیا ہے۔
وزیراعظم کے دفتر نے ٹویٹ کیا ہے کہ راجستھان کے کچھ علاقوں میں بجلی گرنے سے کئی لوگوں کو اپنی جان گنوانی پڑی ہے ۔اس سے انتہائی تکلیف ہوئی ہے ۔ میں مرنے والوں کے کنبوں کے تئیں اپنے گہرے افسوس کا اظہار کرتا ہوں : وزیر اعظم نریندر مودی ۔
وزیر اعظم نریندر مودی نے اُن افراد کے کنبوں کو پی ایم این آًر ایف سے دو دو لاکھ روپے کی مالی امداد کا اعلان کیا ہے ، جو راجستھا ن کے کچھ حصوں میں بجلی گرنے کی وجہ سے ہلاک ہوئے ہیں ۔ زخمیوں کو پچاس پچاس ہزار روپے دئے جائیں گے۔
کابینہ
کابینہ نے جی ایس ایل وی کا مرحلہ-4جاری رکھنے کو منظوری دی
نئیدہلی15 اپریل ۔وزیراعظم جناب نریند ر مودی کی سربراہی میں مرکزی کابینہ نے آج 2021سے 2024 کی مدت کے دوران پانچ جی ایس ایل وی پروازوں پر مشتمل جی ایس ایل وی سلسلے وار رپروگرام مرحلہ چار پروگرام جاری رکھنے کو منظوری دے دی ہے ۔
جی ایس ا یل وی پروگرام مرحلہ چار سے جیو امیجنگ ، نیوی گیشن ، ڈاٹا ریلے کمیونی کیشن اور خَلائی سائنسیز کے دو ٹن نوعیت کے سیٹلائٹس کو چھوڑا جاسکے گا۔
مالی مضمرات :
اس پروگرا م کے لئے 2729.13 کروڑروپے کی کل مالی ضرورت پیش آئے گی۔ اس میں پانچ جی ایس ایل وی گاڑیاں ضروری سہولت آگومنٹیشن ، پروگرام مینجمنٹ اور اضافی فنڈ کے ساتھ لانچ کمپین کی لاگت بھی شامل ہے ، جو جاری جی ایس ایل وی پروگرام کو پورا کرنے کے لئے درکار ہوں گی ۔
فائدے :
جی ایس ایل وی سلسلے وار پروگرام - مرحلہ چار اہم سیٹلائٹ نیوی گیشن خدمات، ڈاٹا ریلے کمیونی کیشن فراہم کرنے کے لئے سیٹلائٹس کو چھوڑے جانے کی ضرورت پوری کرے گا ۔اس سے ہندوستان کے انسانی خلائی پرواز کے پروگرام اور مریخ کے لئے اگلے انٹر پلے نیٹری مشن میں مدد ملے گی۔ یہ ہندوستانی صنعت میں پیداوار کو جاری رکھنے میں یقینی طور پر مددگار ثابت ہوگا۔
نفاذ کی حکمت عملی اور اہداف :
جی ایس ایل وی سلسلے وار پروگرام مرحلہ چار ہندوستانی صنعت کی جانب سے زیادہ سے زیادہ شرکت کے ساتھ دو لانچ سالانہ تک ایک فری کوئنسی میں سیٹلائٹس کے چھٰوڑے جانے کی مانگ کو پورا کرے گا۔سبھی آپریشنل پروازیں 2012سے 24 کی مدت کے دوران مکمل کرلی جائیں گی۔
اہم اثرات :
جی ایس ایل وی کو آپریشنلائز کرنے سے ملک ، مواصلات اور میٹرولوجیکل سیٹلائٹس کے لئے دو ٹن نوعیت کے سیٹلائٹس کی صلاحیت چھوڑے جانے میں خود کفیل ہوگیا ہے۔جی ایس ایل وی سلسلے وار پروگرام اگلی نسل کے سیٹلائٹس ڈاٹا ریلے مواصلات سیٹلائٹس اور انٹر پلے نیٹری مشنوں سمیت قومی ضرورتوں کے لئے اسی طرح کے سیٹلائٹس کے چھوڑے جانے سے صلاحیت اور خود کفیل بننے کی راہ مستحکم ہوگی۔
پس منظر :
جی ایس ایل وی نے جیو سنچرونس ٹرانسفر آربٹ  کے لئے دو ٹن نوعیت کے سیٹلائٹ کے لئے خلا میں آزادانہ رسائی حاصل کرلی ہے ۔ جی ایس ایل وی سلسلے وار پروگرام کا ایک بہت اہم نتیجہ یہ ہے کہ انتہائی پیچیدہ کرایو جینک پروپلشن ٹکنالوجی میں قابلیت حاصل کرلی گئی ہے جو ایک ضروری ٹکنالوجیکل صلاحیت ہے تاکہ مواصلاتی سیٹلائٹ جی ٹی او کے لئے چھوڑے جاسکیں ۔
19 دسمبر 2018 کو جی ایس ایل وی - ایف -11 کو حال ہی میں کامیابی کے ساتھ چھوڑے جانے سے جی ایس ا یل وی نے دس قومی سیٹلائٹس مدار میں پہنچادئے ہیں ۔ جی ایس ایل وی سلسلے وار پروگرام کو 2003 میں منظوری دی گئی تھی اور دو مرحلے مکمل کرلئے گئے ہیں جبکہ تیسرا مرحلہ جاری ہے اور توقع ہے کہ اسے 2020-21 کے پہلے چار ماہ میں مکمل کرلیا جائے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ح ا ۔رم
U-1868
(Visitor Counter : 61
صدر جمہوریہ کا سکریٹریٹ
سنگاپور کے ایلچی نے ویڈیو کانفرنس کے ذریعے اپنے دستاویزات سونپے
نئی دہلی، 10 ستمبر ، 2020 / صدر جمہوریہ ہند جناب رام ناتھ کووند نے جمہوریہ سنگا پور کے ہائی کمشنر عزت مآب جناب سائمن مونگ وی کوئین کے ، آج 10 ستمبر 2020 کو ایک ورچوئل تقریب میں دستاویزات کو قبول کیا۔
اس موقعے پر اظہار خیال کرتے ہوئے صدر جمہوریہ نے ہائی کمشنر کو اُن کے تقرر پر نیک خواہشات پیش کیں۔ حال ہی میں کرائے گئے کامیاب عام انتخابات پر سنگاپور کی حکومت کو مبارکباد دیتے ہوئے صدر جمہوریہ نے کہا کہ بھارت اور سنگاپور کے درمیان دو طرفہ تعلقات میں گہرائی پیدا ہوئی ہے۔ انہوں نے اقوام متحدہ کی سلامتی کونسل سمیت کثیر ملکی فورموں میں بھارت کی مضبوط حمایت کرنے پر سنگاپور کا شکریہ ادا کیا۔ انہوں نے کہا کہ کووڈ – 19 عالمی وبا کے دوران باہمی تعاون سے دونوں ملکوں کے درمیان موجودہ تعلقات اور اعتماد مزید مستحکم ہوا ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
5245U –
(Visitor Counter : 139
قبائیلی امور کی وزارت
قبائلی امور کے مرکزی وزیر اَرجن مُنڈا نے آج ناشک میں ایکلویہ ماڈل رہائشی اسکول کا سنگ بنیاد رکھا
شنڈے میں ایکلویہ ماڈل رہائشی اسکول کے قیام کے ذریعے قبائلی علاقوں میں معیاری تعلیم کو فروغ دینے کی منصوبہ سازی کی گئی ہے:اَرجن مُنڈا
نئی دہلی:13؍مئی2022:
قبائلی امور کے مرکزی وزیر جناب ارجن منڈا اور صحت و خاندانی بہبود کے وزیر مملکت ڈاکٹر بھارتی پوار نے آج شنڈے، ناشک مہاراشٹر میں ایکلویہ ماڈل رہائشی اسکولکی تعمیر کا سنگ بنیاد رکھا۔مجوزہ ای ایم آر اسکول کا مقصد ناشک کے دور دراز کے قبائلی علاقوں میں قبائلی طلباء کے لئے معیاری تعلیم مہیا کرنا ہے۔
افتتاح کے موقع پر تقریر کرتے ہوئے جناب ارجن منڈا نے کہا کہ شنڈے میں ایکلویہ ماڈل رہائشی اسکول کا منصوبہ قبائلی امور کی وزارت کے ذریعے آس پاس کے قبائلی علاقوں میں معیاری تعلیم کو فروغ دینے کے لئے بنایا گیا ہے۔انہوں نے کہا کہ ای ایم آر اسکول سی بی ایس ای نصاب کو اپنائے گا۔
قبائلی امور کے مرکزی وزیر نے یہ بھی کہا کہ ای ایم آر ایس پورے ہندوستان میں ہندوستانی قبائل کے لئے ماڈل رہائشی اسکول بنانے کا ایک منصوبہ ہے۔ انہوں نے کہا کہ شمال مشرق، چھتیس گڑھ، گجرات، اُڈیشہ سمیت مختلف ریاستوں میں اِسی طرح کے اسکول قائم کرنے کا منصوبہ تیار کیا گیا ہے۔
جناب ارجن منڈا نے درج فہرست قبائل فرقے کی ترقی کے لئے وزیر اعظم کے وژن اور ان کی ترقی کے لئے ان کے ذریعے تصور کی گئی تعلیم کے رول کے بارے میں بھی بتایا۔انہو ں نے کہا کہ وزیر اعظم کی قیادت میں قبائلی امور کی وزارت جنگی پیمانے پر یہ کوشش کررہی ہے کہ قبائلی علاقوں میں طلباء کو اچھی اور معیاری تعلیم مہیا ہو۔
مرکزی وزیر کو یہ جان کر مسرت ہوئی کہ آس پاس کے قبائلی کسان انگور، اسٹربری، پیاز وغیرہ کی کاشت میں لگے ہوئے ہیں۔وزیر محترم نے انہیں اپنے بچوں کو اسکول بھیجنے کے لئے تحریک دی۔
سنگ بنیاد کی تقریب کے بعد قبائلی رقص اور موسیقی کا ثقافتی پروگرام ہوا۔
19-2018ء کے مرکزی بجٹ میں اعلان کیا گیا کہ 50 فیصد سے زیادہ درج فہرست قبائل والے ہر بلاک اور کم از کم 20000قبائلی لوگوں میں ایکلویہ ماڈل رہائشی اسکول قائم ہوں گے۔سرکار نے ملک بھر میں 452 نئے اسکول کھولنے کا فیصلہ کیا ہے۔
نہ صرف اکیڈمک تعلیم، بلکہ قبائلی طلباء کی مجموعی ترقی پر زور دینے کے ساتھ قبائلی طلباء کو معیاری تعلیم مہیا کرنے کے لئے ایکلویہ ماڈل رہائشی اسکول کو فروغ دیا جارہا ہے۔ اسکول درجہ VI سے VIIویں تک کے لئے ہوتے ہیں اور ہر اسکول میں 480 طلباء کی گنجائش موجود ہوتی ہے۔
موجودہ وقت میں ملک بھر میں پھیلے 384فنکشنل اسکول ہیں، جو نوودیہ ودیالیہ کی طرز پر قائم کئے گئے ہیں۔ ان اسکولوں میں کھیل اور صلاحیت سازی میں تربیت فراہم کرنے کے علاوہ مقامی آرٹ اور ثقافت کے تحفظ کے لئے خصوصی جدید سہولتوں پر بھی توجہ مرکوز کی گئی ہے۔اس کے علاوہ ای ایم آر ایس مجموعی ترقی کے لئے طلباء کی آن –کیمپس ضرورتوں کو پورا کرنے والی سہولتوں سے لیس ہیں اور مفت میں بورڈنگ اور لاجنگ سمیت مفت تعلیم فراہم کرتے ہیں۔